ผู้ช่วยศาสตราจารย์ ดร.เกียรติ แสงอรุณ รองอธิการบดีมหาวิทยาลัยขอนแก่น วิทยาเขตหนองคาย กล่าวว่าการจัดกิจกรรม “สนุก วิทย์ KIDS สร้างสรรค์” ให้กับผู้บริหาร ครู นักเรียน และประชาชนในพื้นที่ ให้มีความรู้และความเข้าใจเกี่ยวกับโรงเรียนคุณภาพวิทยาศาสตร์ คณิตศาสตร์และเทคโนโลยี ตามมาตรฐาน สสวท. และรับรู้ในโครงการต่างของ สสวท. ที่จะนำลงสู่โรงเรียนคุณภาพฯ อันจะส่งให้ผู้เรียนเห็นคุณค่าของการเรียนรู้วิทยาศาสตร์ คณิตศาสตร์และเทคโนโลยี ที่มีต่อชีวิตและอาชีพ สามารถพัฒนาคุณลักษณะที่พึงประสงค์ พัฒนาสมรรถนะและทักษะการเรียนรู้ให้เหมาะสมกับศวรรษที่  21  ตลอดจนช่วยส่งเสริมคุณธรรมและจริยธรรม ให้เยาวชนไทยเป็นพลเมืองที่เป็นกำลังสำคัญ ของประเทศไทยในยุค Thailand  4.0  มหาวิทยาลัยขอนแก่น ในการเป็นศูนย์รวมทางความคิด สติปัญญาของสังคม และเป็นศูนย์รวมการศึกษาของภาคตะวันออกเฉียงเหนือ โดยยึดมั่นในความเป็นเลิศทางวิชาการ มหาวิทยาลัยขอนแก่น วิทยาเขตหนองคายยินดีให้ความร่วมมือกับ สสวท ส่งเสริมและสนับสนุนการเรียนรู้วิทยาศาสตร์ คณิตศาสตร์ และเทคโนโลยี ตามแนวทาง สสวท และยินดีเป็นพี่เลี้ยงด้านวิชาการให้กับโรงเรียนในโครงการโรงเรียนคุณภาพฯ ในพื้นที่ของจังหวัดหนองคายอย่างเต็มที่ เพื่อเสริมสร้างศักยภาพของบุคลากรด้านการศึกษาในระดับโรงเรียน